CELEX: 31971R2706
Language: ro
Date: 1971-12-20 00:00:00
Title: Regulamentul (CEE) nr. 2706/71 al Comisiei din 20 decembrie 1971 privind metoda de determinare a peroxidazei în anumite produse prelucrate din cereale

03/Volumul 01
            
            
               RO
            
            
               Jurnalul Ofícial al Uniunii Europene
            
            
               217
            
         31971R2706
   
               L 280/9
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2706/71 AL COMISIEI
   
   din 20 decembrie 1971
   privind metoda de determinare a peroxidazei în anumite produse prelucrate din cereale
   COMISIA COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul nr. 120/67/CEE al Consiliului din 13 iunie 1967 de stabilire a unei organizări comune a piețelor în sectorul cerealelor (1), modificat ultima dată de Regulamentul (CEE) nr. 1550/71 (2), în special articolul 16 alineatul (6),
   întrucât restituirile la export trebuie să depindă de calitatea produsului de cereale prelucrat care beneficiază de această restituire, pentru a se evita ca veniturile statului să contribuie la exportul de produse de o calitate îndoielnică; întrucât, din această perspectivă, se impune neutralizarea peroxidazei în anumite produse prelucrate din cereale; întrucât, în vederea garantării aplicării uniforme a dispozițiilor în baza cărora se acordă restituiri pentru produsele care corespund normelor respective, trebuie să se prevadă o metodă comunitară de determinare a peroxidazei;
   întrucât măsurile prevăzute în prezentul regulament sunt conforme cu avizul Comitetului de gestionare a cerealelor,
   ADOPTĂ PREZENTUL REGULAMENT:
   Articolul 1
   În cazul în care, în vederea acordării restituirii la export pentru anumite produse prelucrate din cereale, se prevede ca peroxidaza să fie neutralizată, controlul se efectuează pe baza metodei prevăzute în anexă.
   Articolul 2
   Prezentul regulament intră în vigoare în a doua zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 20 decembrie 1971.
      
         
            Pentru Comisie
         
         Franco M. MALFATTI
         
         
            Președintele
         
      
   
   
      (1)  JO 117, 19.6.1967, p. 2269/67.
   
      (2)  JO L 164, 22.7.1971, p. 1.
   ANEXĂ
   Metoda de determinare a peroxidazei
   Se amestecă într-un mojar 5 grame de probă cu puțină apă distilată. Se transferă amestecul într-un balon gradat de 100 ml, umplut cu apă distilată până la semn. Se lasă amestecul deoparte timp de 30 de minute și se filtrează cu ajutorul unui filtru cu pliuri.
   Cu ajutorul unei pipete, se transferă 5 ml din soluția limpezită într-o eprubetă. Se adaugă apoi 1 ml de soluție de gaiacol cristalin 10 % și etanol 96 %, precum și 1 ml H2O2 (apă oxigenată) 1 %. Ambele soluții reactive trebuie să fie recent preparate. Se controlează concentrația soluției de apă oxigenată. După jumătate de oră, nu trebuie să se constate nici o modificare a culorii în raport cu un test martor efectuat în paralel; se admite doar o ușoară colorație roșiatic-maronie.
   Testul de colorare se efectuează de două ori.